വിവാഹ തയാറെടുപ്പിനിടെ 23പവനും പണവും മോഷ്ടിച്ചു ചങ്ങനാശ്ശേരി: പായിപ്പാട് പള്ളിക്കച്ചിറയില് മകളുടെ വിവാഹ തയാറെടുപ്പിനിെട വീട്ടില്നിന്ന് 23 പവന് സ്വര്ണാഭരണങ്ങളും 15,000 രൂപയും മോഷ്ടിച്ചു. കാഞ്ഞിരന്താനം ജോസഫ് ചാക്കോയുടെ വീട്ടില് ചൊവ്വാഴ്ച രാത്രിയാണ് മോഷണം നടന്നത്. വീടിന്െറ അടുക്കളയുടെ പിന്നിലെ തടി ജനാലയുടെ അഴി പട്ടിക തകര്ത്താണ് മോഷ്ടാവ് അകത്തുകടന്നത്. അലമാരയിലും ഷെല്ഫിലും ബാഗുകളിലും സൂക്ഷിച്ച സ്വര്ണവും പണവുമാണ് അപഹിച്ചത്. ജോസഫും ഭാര്യയും രണ്ടുമക്കളും വീട്ടില് ഉറക്കത്തിലായിരുന്നു ചങ്ങനാശ്ശേരി ഡിവൈ.എസ്.പി ആര്. ശ്രീകുമാര്, തൃക്കൊടിത്താനം എസ്.എച്ച്്.ഒ ഇ.അജീബ്, എസ്.ഐ അഖില്ദേവ് എന്നിവരുടെ നേതൃത്വത്തില് സംഭവസ്ഥലത്തെത്തി. ഭോപാലിലായിരുന്ന ജോസഫും കുടുംബവും മകളുടെ വിവാഹത്തിനായി രണ്ടാഴ്ച മുമ്ബാണ് നാട്ടിലെത്തിയത്.